

Broj: 05-05-292-17/20

Datum: 24.09.2020. godine

**- ODLUKA O PONIŠTENJU POSTUPKA JAVNE NABAVKE -**

Na osnovu člana 69. stav 2. tačka d), člana 70. st. 1, 4. i 6. Zakona o javnim nabavkama BiH („Sl. glasnik BiH“, broj 39/14), na preporuku Komisije za javnu nabavku broj: 05-05-292-16/20 od 24.09.2020. godine date u zapisniku o ponovnom razmatranju i evaluaciji ponuda

za javnu nabavku usluga izrade projekatne dokumentacije za sanaciju tri mosta na regionalnim cestama Tuzlanskog kantona, nakon prihvaćene žalbe, JU Direkcija regionalnih cesta TK donosi

**ODLUKU**

**o poništenju postupka javne nabavke**

**Član 1.**

Poništava se postupak javne nabavke usluga izrade projekatne dokumentacije za sanaciju tri mosta na regionalnim cestama Tuzlanskog kantona iz razloga što nijedna od primljenih ponuda nije prihvatljiva (član 69. stav 2. tačka d) Zakona o javnim nabavkama BiH).

**Član 2.**

Za izvršenje ove odluke zadužuje se i ovlašćuje Finansijski savjetnik za ekonomsko-finansijske odnose.

**Član 3**

Ova odluka objavit će se na web-stranici [www.judctk.ba](http://www.judctk.ba) istovremeno sa upućivanjem ponuđačima koji su učestvovali u postupku javne nabavke, u skladu sa članom 70. stav 6. Zakona o javnim nabavkama.

**Član 4.**

Ova odluka stupa na snagu danom donošenja i dostavlja se svim ponuđačima koji su učestvovali u postupku javne nabavke, u skladu sa članom 71. stav 2. Zakona o javnim nabavkama.

**O b r a z l o ž e nj e**

Postupak javne nabavke pokrenut je Odlukom o pokretanju postupka javne nabavke broj: 05-05-292/20 od 21.08.2020.godine. Javna nabavka je provedena otvorenim postupkom. Procijenjena vrijednost javne nabavke bez PDV-a iznosila je 108.200,00 KM.

Obavještenje o nabavci broj 997-1-2-63-3-61/20 objavljeno dana 24.08.2020. godine.

„Službeni glasnik BiH“ broj 53/20.

Komisija za javnu nabavku imenovana je Rješenjem broj: 05-05-292-3/20 od 09.09.2020. godine, i dostavila je Zapisnik o radu Komisije te Preporuku o izboru najpovoljnijeg ponuđača broj: 05-05-292-10/20 od 14.09.2020. godine, u postupku javne nabavke usluga izrade projekatne dokumentacije za sanaciju tri mosta na regionalnim cestama Tuzlanskog kantona.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

- da je ukupan broj pristiglih ponuda 3;

- da su blagovremeno zaprimljene 3 ponude;

- nije bilo neblagovremeno zaprimjenih ponuda.

Nakon otvaranja ponuda Komisija je pristupila analizi dostavljenih ponuda. Uvidom u priloženu dokumentaciju i suštinskom provjerom sadržaja i validnosti dokumentacije, Komisija je dostavila dana 14.09.2020. godine Zapisnik o radu broj: 05-05-292-9/20 od 14.09.2020. godine u kojem je utvrdila da ponuda samo jednog ponuđača -INSTITUT „GIT“ DOO TUZLA ispunjava kvalifikacione uslove propisane tenderskom dokumentacijom.

Te da ponude dva prijavljena ponuđača (KONZORCIJ-INFRA DOO SARAJEVO I AIK DOO BANOVIĆI i DOO TRASA SARAJEVO) ne ispunjavaju kvalifikacione uslove navedene u tenderskoj dokumentaciji za predmetnu javnu nabavku.

Nakon donošenje Odluke o izboru najpovoljnijeg ponuđača, ponuđač Trasa doo Sarajevo je dopisom od 14.09.2020. godine zatražio uvid u ponude ponuđača u okviru predmetne javne nabavke. Nakon toga i ponuđač Infra doo Sarajevo. Uvid u ponudu im je dozvoljen Rješenjem broj 05-05-292-13/20 i na dan 15.09.2020. godine ponuđaču Trasa doo Sarajevo je poštom poslata kopija ponude ponuđača INSTITUT „GIT“ DOO TUZLA, kako je to i traženo, a zbog trenutne epidemiološke situacije. Kopija ponude izabranog ponuđača poslata je Infri doo Sarajevo dana 18.09.2020. godine

Nakon izvršenog uvida ponuđač Trasa doo Sarajevo je ugovornom organu izjavio žalbu. Osnovni žalbeni navod odnosio se na kvalifikaciju izabranog ponuđača INSTITUT „GIT“ DOO TUZLA, odnosno, žalitelj je iznio jedanaest žalbenih navoda od kojih je ugovorni organ prihvatio tri. Dakle, žalbu žalioca, Ugovorni organ je prihvatio djelimično, poništio je Odluku o izboru najpovoljnijeg ponuđača broj: 05-05-292-11/20 od 14.09.2020. godine, te Komisiji vratio na ponovnu evaluaciju ponuda.

Komisija je u Zapisniku o ponovnom razmatranju i evaluaciji ponuda za javnu nabavku usluga izrade projekatne dokumentacije za sanaciju tri mosta na regionalnim cestama Tuzlanskog kantona, nakon prihvaćene žalbe utvrdila da ponuda ponuđača Institut GIT doo Tuzla ne ispunjava kvalifikacione uslove postavljene tenderskom dokumentacijom iz razloga što

izabrani ponuđač nije dostavio popunjen stranu 30 tenderske dokumentacije, što je bio u obavezi, jer se radi o tehničkoj specifikaciji. Nedostatkom tehničke specifikacije u ponudi nisu poznate jako bitne informacije, kao što su jedinične cijene, i to je razlog za odbijanje ponude.

Ni na jednom mjestu u ponudi izabrani ponuđač nije upisao cijenu ponude slovima, što je prema tenderskoj dokumentaciji bio u obavezi.

Ugovorni organ je utvrdio i da izabrani ponuđač nije ispravno popunio nacrt ugovora, što je bio u obavezi.

Kako se za javnu nabavku usluga izrade projekatne dokumentacije za sanaciju tri mosta na regionalnim cestama Tuzlanskog kantona nije prijavio niti jedan ponuđač čija ponuda zadovoljava kvalifikacione uslove u okviru predmetne javne nabavke, Komisija je predložila Ugovornom organu da se postupak javne nabavke usluga izrade projekatne dokumentacije za sanaciju tri mosta na regionalnim cestama Tuzlanskog kantona poništi iz razloga što nijedna od primljenih ponuda nije prihvatljiva (član 69. stav 2. tačka d) Zakona o javnim nabavkama BiH), što je ugovorni organ i prihvatio.

Nadalje, u postupku ocjene provedenog postupka, direktor JU Direkcija regionalnih cesta TK nije našao razloge, nepravilnosti niti propuste u radu koji bi eventualno bili osnov za neprihvatanje preporuke Komisije za nabavku.

U postupku je utvrđeno da je Komisija u svemu pravilno postupila te da je preporuka o poništenju postupka nabavke data u skladu sa Zakonom o javnim nabavkama, podzakonskim i internim aktima i tenderskim dokumentom.

Iz navedenih razloga, primjenom člana 69. stav 2. tačka d) Zakona o javnim nabavkama, odlučeno je kao u članu 1. ove Odluke.

**POUKA O PRAVNOM LIJEKU**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke.

DIREKTOR:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Zijad Omerčić, dipl.pravnik

**Dostaviti:**

* Svim ponuđačima koji su učestvovali u JN
* Evidencija
* Arhiva